text: Sønderborg vil behandle veteraner
  19 oktober 2010 kl. 11.24
  Som et led i regeringens veteranpolitik opfordrer Sønderborgs borgmester nu politikerne til at behandle veteraner på byens sygehus.
  Indsatsen mod veteraner skal styrkes. Det har Sønderborgs borgmester Aase Nyegaard fået øjnene op for.
  I et brev til forsvarsministeren, socialministeren og indenrigs- og sundhedsministeren opfordrer hun til, at Sønderborg Sygehus kan være et godt behandlingssted for både fysisk og psykisk skadede veteraner.
  Hun mener, at sygehuset kan være en satellit for Rigshospitalet. 
  - På grund af den veludviklede infrastruktur i området (lufthavn og fra 2012 motorvej) vil det være relativt let for specialister fra Rigshospitalet at yde supervision m.v. til personalet i satellitfunktionen, skriver Aase Nyegaard og udvalgsformand Jesper Rosanes i brevet.
  Hun håber også på at kunne få et veteranhjem til kommunen.
  